യുവതിയെ കഴുത്തറത്ത് കൊലപ്പെടുത്തിയ കേസില് ഭര്ത്താവിനു ജീവപര്യന്തം മഞ്ചേരി : കോടതിയില് പരാതി നല്കിയതിലുള്ള വിരോധം മൂലം ഭാര്യയെ കഴുത്തറത്ത് കൊലപ്പെടുത്തിയ സംഭവത്തില് ഭര്ത്താവിനെ കോടതി ജീവപര്യന്തം തടവിനും ഒരു ലക്ഷം രൂപ പിഴയടക്കാനും ശിക്ഷിച്ചു. ഫറോക്ക് പെരുമുഖം പുത്തൂര് ഷാജി 51 യെയാണ് മഞ്ചേരി അഡീഷണല് ജില്ലാ സെഷന്സ് കോടതി ഒന്ന് ശിക്ഷിച്ചത്. 2013 ഫെബ്രുവരി 20ന് പുലര്ച്ചെ 1.30നായിരുന്നു കൊലപാതകം. മലപ്പുറം ജില്ലയിലെ പരപ്പനങ്ങാടി കേടക്കളത്തില് ഷൈനി 36 യാണ് കൊല്ലപ്പെട്ടത്. ഇന്ത്യന് ശിക്ഷാ നിയമം 302 പ്രകാരം കൊലപാതകത്തിനു ജീവപര്യന്തം തടവ്, 75000 രൂപ പിഴ, പിഴയടക്കാത്തപക്ഷം മൂന്നുവര്ഷം അധിക തടവ്, 326 പ്രകാരം ആയുധം കൊണ്ടു അക്രമിച്ച് എല്ല്, പല്ല് എന്നിവ പൊട്ടിച്ചതിനു നാലു വര്ഷം കഠിന തടവ്, 25000 രൂപ പിഴ, പിഴയടക്കാത്ത പക്ഷം ഒരു വര്ഷത്തെ അധിക തടവ് എന്നിങ്ങനെയാണ് ശിക്ഷ. പിഴയക്കുന്ന പക്ഷം തുക ഷൈനിയുടെ മാതാവ് കമല, മകള് ദിയ എന്നിവര്ക്കു നല്കാനും വിധിച്ച കോടതി പ്രതിയെ കണ്ണൂര് സെന്ട്രല് ജയിലിലേക്കയച്ചു. താനൂര് പോലീസ് ഇന്സ്പെക്ടര് എന്.സി സന്തോഷാണ് കേസന്വേഷിച്ചത്.